
40                                                                  DR 30.7.2018                                                       

 
Tuan Yang di-Pertua, berakhirnya PRU14 pada bulan Mei yang lalu telah 

menampakkan semangat serta kesungguhan di kalangan masyarakat bandar, terutamanya 
rakyat Malaysia di Kuala Lumpur. Tanpa mengira perbezaan etnik, fahaman agama, tahap 
pendidikan mahupun hierarki sosial yang menyatakan hasrat kolektif mereka untuk sama-
sama membantu Malaysia kembali menjadi sebuah negara yang hebat dan disegani.  

Semasa kecil saya sering mendengar tentang gabungan legenda antara dua 
dinamik yang membawa Malaysia di mata dunia. Ketika itu khabarnya ekonomi Malaysia 
berkembang pesat, malah digelar Tiger of Asia, dengan izin, dalam ekonomi. Kerajaan hari 
ini harus mencontohi dan berusaha mencapai semula kegemilangan pada waktu itu. Saya 
juga ingin merasa pengalaman sebagai rakyat di sebuah negara yang bergelar Harimau Asia 
yang unggul ekonominya di mata dunia. 

Teras utama dalam membangunkan sebuah negara maju akan menyentuh enam 
aspek. Teras keselamatan, teras perpaduan, teras kesihatan, teras pendidikan, teras 
ekonomi dan teras infrastruktur. Oleh itu, ingin saya menyatakan hasrat saya sebagai 
seorang Ahli Parlimen agar pembangunan dalam kawasan Parlimen Batu, khususnya yang 
juga merupakan sebahagian Kota Metropolitan Kuala Lumpur haruslah seimbang, 
merangkumi semua teras yang telah saya nyatakan tadi.  

Tuan Yang di-Pertua, izin saya memetik ucapan hikmat dari seorang tokoh 
antarabangsa yang dihormati, Mahatma Gandhi. Dengan izin, “poverty is the worst form of 
violence”. Ingin saya sentuh sedikit tentang salah satu keluh kesah penduduk di sekitar 
Bandaraya Kuala Lumpur iaitu kemiskinan bandar atau, dengan izin, urban poverty.  

Kemiskinan bandar adalah pembunuh utama di setiap negara membangun. Ia bakal 
mewujudkan suasana persekitaran yang tidak sihat dan akan menyumbang kepada 
peningkatan kadar jenayah. Selain itu, ia akan menimbulkan isu sosial ekonomi lain seperti 
tahap pendidikan dan kesihatan yang rendah. Pemakanan yang kurang berkhasiat, tempat 
kediaman kurang sempurna dan mobiliti yang terhad. Seterusnya, diterjemahkan kepada 
tahap produktiviti ekonomi yang rendah. Ini secara tidak langsung meranapkan impian Yang 
Amat Berhormat Perdana Menteri untuk mencapai Wawasan 2020.  

Berdasarkan kajian Tabung Kanak-kanak Pertubuhan Bangsa-bangsa Bersatu iaitu 
UNICEF yang meliputi 966 ketua isi rumah dan 2,142 kanak-kanak daripada 17 lokasi PPR 
yang berbeza di sekitar Kuala Lumpur dan Petaling Jaya. Kajian itu mendedahkan penemuan 
baru walaupun kadar kemiskinan di Malaysia adalah kurang daripada satu peratus, keadaan 
ini tidak mencerminkan keadaan sebenar di Kuala Lumpur. Kehidupan kanak-kanak miskin 
di bandar masih hidup terpinggir walaupun berdekatan dengan bandar, namun masih kurang 
mendapat akses kepada makanan berkhasiat, tidak pergi ke prasekolah atau tadika yang 
terdedah kepada perkara jenayah. 

Saya juga menyaksikan keadaan yang murung ini dengan mata saya sendiri 
sewaktu lawatan-lawatan saya ke PPR dan perumahan kos rendah di kawasan saya. 
Keadaannya adalah sangat menyedihkan dan sekiranya ia tidak ditangani serta diambil 
peduli, saya bimbang masa depan kanak-kanak itu berada di dalam kegelapan.  

Secara tidak langsung, isu urban poverty ini juga terhubung kait dengan soalan 
keselamatan yang mana ia juga merupakan isu pokok di dalam kawasan bandar dan 
Parlimen Batu khususnya. Saya difahamkan Balai Polis Sentul adalah antara balai polis yang 
paling sibuk di dalam negara dengan pelbagai kes jenayah yang berlaku saban hari. 
Ketidakseimbangan ekonomi serta desakan hidup dengan kos sara hidup bandar yang tinggi 
telah menyebabkan peningkatan kadar jenayah di kawasan bandar, terutamanya yang 
berkaitan dengan jenayah ragut, peras ugut serta pecah rumah. 

Saya ingin mencadangkan agar Program Bandar Selamat (PBS) diwujudkan 
semula. Program ini mewujudkan alam persekitaran bandar yang lebih selamat, memupuk 
dan membentuk sebuah komuniti perbandaran Kuala Lumpur di dalam sebuah bandar mesra 
dihuni serta bandar sihat melalui program berteraskan komuniti serta penglibatan masyarakat 
dari pelbagai etnik dan budaya.  

 

 



Tuan Yang di-Pertua, berakhirnya PRU14 pada bulan Mei yang lalu telah. menampakkan semangat serta kesungguhan di kalangan masyarakat bandar, terutamanya rakyat Malaysia di Kuala Lumpur. Tanpa mengira perbezaan etnik, fahaman agama, tahap pendidikan mahupun hierarki sosial yang menyatakan hasrat kolektif mereka untuk sama- sama membantu Malaysia kembali menjadi sebuah negara yang hebat dan disegani. Semasa kecil saya sering mendengar tentang gabungan legenda antara dua dinamik yang membawa Malaysia di mata dunia. Ketika itu khabarnya ekonomi Malaysia berkembang pesat, malah digelar Tiger of Asia, dengan izin, dalam ekonomi. Kerajaan hari ini harus mencontohi dan berusaha mencapai semula kegemilangan pada waktu itu. Saya juga ingin merasa pengalaman sebagai rakyat di sebuah negara yang bergelar Harimau Asia yang unggul ekonominya di mata dunia. Teras utama dalam membangunkan sebuah negara maju akan menyentuh enam aspek. Teras keselamatan, teras perpaduan, teras kesihatan, teras pendidikan, teras ekonomi dan teras infrastruktur. Oleh itu, ingin saya menyatakan hasrat saya sebagai seorang Ahli Parlimen agar pembangunan dalam kawasan Parlimen Batu, khususnya yang juga merupakan sebahagian Kota Metropolitan Kuala Lumpur haruslah seimbang, merangkumi semua teras yang telah saya nyatakan tadi. Tuan Yang di-Pertua, izin saya memetik ucapan hikmat dari seorang tokoh antarabangsa yang dihormati, Mahatma Gandhi. Dengan izin, "poverty is the worst form of violence". Ingin saya sentuh sedikit tentang salah satu keluh kesah penduduk di sekitar Bandaraya Kuala Lumpur iaitu kemiskinan bandar atau, dengan izin, urban poverty. Kemiskinan bandar adalah pembunuh utama di setiap negara membangun. Ia bakal mewujudkan suasana persekitaran yang tidak sihat dan akan menyumbang kepada peningkatan kadar jenayah. Selain itu, ia akan menimbulkan isu sosial ekonomi lain seperti tahap pendidikan dan kesihatan yang rendah. Pemakanan yang kurang berkhasiat, tempat kediaman kurang sempurna dan mobiliti yang terhad. Seterusnya, diterjemahkan kepada tahap produktiviti ekonomi yang rendah. Ini secara tidak langsung meranapkan impian Yang Amat Berhormat Perdana Menteri untuk mencapai Wawasan 2020. Berdasarkan kajian Tabung Kanak-kanak Pertubuhan Bangsa-bangsa Bersatu iaitu UNICEF yang meliputi 966 ketua isi rumah dan 2,142 kanak-kanak daripada 17 lokasi PPR yang berbeza di sekitar Kuala Lumpur dan Petaling Jaya. Kajian itu mendedahkan penemuan baru walaupun kadar kemiskinan di Malaysia adalah kurang daripada satu peratus, keadaan ini tidak mencerminkan keadaan sebenar di Kuala Lumpur. Kehidupan kanak-kanak miskin di bandar masih hidup terpinggir walaupun berdekatan dengan bandar, namun masih kurang mendapat akses kepada makanan berkhasiat, tidak pergi ke prasekolah atau tadika yang terdedah kepada perkara jenayah. Saya juga menyaksikan keadaan yang murung ini dengan mata saya sendiri sewaktu lawatan-lawatan saya ke PPR dan perumahan kos rendah di kawasan saya. Keadaannya adalah sangat menyedihkan dan sekiranya ia tidak ditangani serta diambil peduli, saya bimbang masa depan kanak-kanak itu berada di dalam kegelapan. Secara tidak langsung, isu urban poverty ini juga terhubung kait dengan soalan keselamatan yang mana ia juga merupakan isu pokok di dalam kawasan bandar dan Parlimen Batu khususnya. Saya difahamkan Balai Polis Sentul adalah antara balai polis yang paling sibuk di dalam negara dengan pelbagai kes jenayah yang berlaku saban hari. Ketidakseimbangan ekonomi serta desakan hidup dengan kos sara hidup bandar yang tinggi telah menyebabkan peningkatan kadar jenayah di kawasan bandar, terutamanya yang berkaitan dengan jenayah ragut, peras ugut serta pecah rumah. Saya ingin mencadangkan agar Program Bandar Selamat (PBS) diwujudkan semula. Program ini mewujudkan alam persekitaran bandar yang lebih selamat, memupuk dan membentuk sebuah komuniti perbandaran Kuala Lumpur di dalam sebuah bandar mesra dihuni serta bandar sihat melalui program berteraskan komuniti serta penglibatan masyarakat dari pelbagai etnik dan budaya.